ระเบียบกระทรวงการคลังระเบียบกระทรวงการคลังว่าด้วยวิธีประมูลขายหรือแลกเปลี่ยนที่ราชพัสดุพ.ศ. ๒๕๕๑ อาศัยอำนาจตามข้อ๖แห่งกฎกระทรวงว่าด้วยหลักเกณฑ์และวิธีการโอนกรรมสิทธิ์ที่ราชพัสดุที่มิใช่ที่ดินที่เป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะพ.ศ. ๒๕๕๐ รัฐมนตรีว่าการกระทรวงการคลังจึงกำหนดระเบียบไว้ดังต่อไปนี้ข้อ๑ ระเบียบนี้เรียกว่า ระเบียบกระทรวงการคลังว่าด้วยวิธีประมูลขายหรือแลกเปลี่ยนที่ราชพัสดุพ.ศ. ๒๕๕๑ข้อ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ยกเลิกระเบียบกระทรวงการคลังว่าด้วยวิธีประมูลขายหรือแลกเปลี่ยนที่ราชพัสดุพ.ศ. ๒๕๓๘ข้อ๔ บรรดาระเบียบ ข้อบังคับและคำสั่งอื่นใด ที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ๕ให้อธิบดีกรมธนารักษ์เป็นผู้รักษาการตามระเบียบนี้หมวด ๑ข้อความทั่วไป ข้อ๖ ในระเบียบนี้(๑)อธิบดี หมายถึง อธิบดีกรมธนารักษ์(๒)ใบเสนอราคา หมายถึงใบเสนอราคาและให้หมายรวมถึงใบเสนอที่ดินและหรือสิ่งปลูกสร้างที่จะใช้แลกเปลี่ยน(๓)ผู้เข้าประมูล หมายถึง ผู้ยื่นใบเสนอราคา(๔)มูลค่าขั้นต่ำของที่ราชพัสดุที่ต้องการขายหรือแลกเปลี่ยน หมายถึง มูลค่าของที่ราชพัสดุซึ่งคณะกรรมการตามข้อ ๔แห่งกฎกระทรวงว่าด้วยหลักเกณฑ์และวิธีการโอนกรรมสิทธิ์ที่ราชพัสดุที่มิใช่ที่ดินที่เป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะพ.ศ. ๒๕๕๐ เป็นผู้ประเมินราคา และได้รับความเห็นชอบจากปลัดกระทรวงการคลังแล้วข้อ๗ในกรณีที่มีปัญหาหรือไม่อาจปฏิบัติตามระเบียบนี้หรือกรณีที่ไม่ได้กำหนดไว้ในระเบียบนี้ให้ปลัดกระทรวงการคลังวินิจฉัยชี้ขาดหรือพิจารณาสั่งการหมวด ๒คณะกรรมการ ข้อ๘ ให้อธิบดีแต่งตั้งคณะกรรมการขึ้นเพื่อปฏิบัติการตามระเบียบนี้คือ(๑)คณะกรรมการรับและเปิดซองประมูล(๒)คณะกรรมการตรวจสอบเอกสารหลักฐานและเสนอความเห็นเบื้องต้นข้อ๙ คณะกรรมการตามข้อ ๘แต่ละคณะให้ประกอบไปด้วย ประธานกรรมการซึ่งเป็นข้าราชการตั้งแต่ระดับ ๗ ขึ้นไปจำนวน ๑ คน และกรรมการอย่างน้อย ๒ คนโดยให้แต่งตั้งจากข้าราชการในสังกัดกรมธนารักษ์ตั้งแต่ระดับ ๕ ขึ้นไปในกรณีจำเป็นหรือเพื่อประโยชน์แก่ทางราชการอธิบดีอาจแต่งตั้งข้าราชการจากส่วนราชการอื่นหรือบุคคลที่มิใช่ข้าราชการซึ่งเป็นผู้ชำนาญการหรือผู้ทรงคุณวุฒิเข้าร่วมเป็นกรรมการด้วยก็ได้ถ้าประธานกรรมการไม่สามารถปฏิบัติหน้าที่ได้ให้อธิบดีแต่งตั้งข้าราชการที่มีคุณสมบัติดังกล่าวข้างต้น ทำหน้าที่ประธานกรรมการในกรณีเมื่อถึงกำหนดเวลารับซองหรือเปิดซองประมูลแล้วประธานกรรมการยังไม่มาปฏิบัติหน้าที่ให้กรรมการที่มาประชุมเลือกกรรมการคนหนึ่งทำหน้าที่ประธานกรรมการในเวลานั้นโดยให้คณะกรรมการดังกล่าวปฏิบัติหน้าที่เฉพาะข้อ ๑๑แล้วรายงานประธานกรรมการเพื่อดำเนินการต่อไปในการประมูลครั้งเดียวกันห้ามแต่งตั้งบุคคลในคณะกรรมการ ซึ่งปลัดกระทรวงการคลังแต่งตั้งตามข้อ ๔แห่งกฎกระทรวงว่าด้วยหลักเกณฑ์และวิธีการโอนกรรมสิทธิ์ที่ราชพัสดุที่มิใช่ที่ดินที่เป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะพ.ศ. ๒๕๕๐ เป็นกรรมการรับและเปิดซองประมูลหรือเป็นกรรมการตรวจสอบเอกสารหลักฐานและเสนอความเห็นเบื้องต้นข้อ๑๐ในการประชุมปรึกษาของคณะกรรมการแต่ละคณะต้องมีคณะกรรมการมาพร้อมกันไม่น้อยกว่ากึ่งหนึ่งของจำนวนกรรมการทั้งหมดให้ประธานกรรมการและกรรมการแต่ละคนมีเสียงหนึ่งในการลงมติมติของกรรมการให้ถือเสียงข้างมากผู้ใดไม่เห็นด้วยให้ทำบันทึกความเห็นแย้งไว้ด้วยข้อ๑๑คณะกรรมการรับและเปิดซองประมูลมีหน้าที่ดังนี้(๑)รับซองประมูล ลงทะเบียนรับซองไว้เป็นหลักฐาน ลงชื่อกำกับซองและบันทึกไว้หน้าซองว่าเป็นของผู้ใด(๒)ตรวจสอบหลักประกันซองร่วมกับเจ้าหน้าที่การเงินและให้เจ้าหน้าที่การเงินออกใบรับให้แก่ผู้ยื่นซองไว้เป็นหลักฐานหากไม่ถูกต้องให้หมายเหตุในใบรับ และบันทึกในรายงานด้วยกรณีหลักประกันซองเป็นหนังสือค้ำประกัน การตรวจสอบความสมบูรณ์ให้กระทำโดยแจ้งให้ธนาคารหรือบริษัทเงินทุนผู้ออกหนังสือค้ำประกันทราบโดยทางไปรษณีย์ลงทะเบียนตอบรับด้วย(๓)รับเอกสารหลักฐานต่าง ๆ ตามบัญชีรายการเอกสารของผู้เข้าประมูล พร้อมแบบรูปและรายการละเอียด(ถ้ามี)(๔)เมื่อพ้นกำหนดเวลารับซองแล้ว ห้ามรับซองประมูลหรือเอกสารต่าง ๆตามเงื่อนไขที่กำหนดในประกาศประมูลอีก(๕)เปิดซองประมูล และอ่านแจ้งราคาหรือรายการที่เสนอพร้อมบัญชีรายการเอกสารหลักฐานต่างๆ ของผู้เข้าประมูลทุกราย โดยเปิดเผยตามเวลาและสถานที่ที่กำหนดและให้กรรมการทุกคนลงลายมือชื่อกำกับไว้ในใบเสนอราคาและเอกสารประกอบใบเสนอราคาทุกแผ่น แล้วจดราคาหรือรายละเอียดเกี่ยวกับที่ดินและหรือสิ่งปลูกสร้าง จากใบเสนอราคาทุกฉบับ ลงไว้ในบัญชีเปรียบเทียบ(๖)เมื่อได้ดำเนินการตาม (๕) แล้ว ให้ส่งมอบใบเสนอราคาทั้งหมด และเอกสารหลักฐานต่าง ๆบัญชีเปรียบเทียบพร้อมด้วยบันทึกรายงานการดำเนินการต่อคณะกรรมการตรวจสอบเอกสารหลักฐานและเสนอความเห็นเบื้องต้นของผู้เข้าประมูลทันทีในวันเดียวกันข้อ๑๒คณะกรรมการตรวจสอบเอกสารหลักฐานและเสนอความเห็นเบื้องต้น มีหน้าที่ดังนี้(๑)ตรวจสอบคุณสมบัติของผู้เข้าประมูล ใบเสนอราคา เอกสารหลักฐานต่าง ๆแบบรูปและรายการละเอียด (ถ้ามี)ในกรณีที่ผู้เข้าประมูลรายใดเสนอรายละเอียดแตกต่างไปจากเงื่อนไขที่กำหนดในประกาศประมูลให้พิจารณาว่าความแตกต่างนั้นเป็นส่วนที่เป็นสาระสำคัญหรือไม่ หรือทำให้เกิดการได้เปรียบเสียเปรียบต่อผู้เข้าประมูลรายอื่นหรือไม่หรือเป็นการผิดพลาดเล็กน้อยแล้วให้บันทึกไว้เป็นหลักฐานในการตรวจสอบคณะกรรมการอาจสอบถามข้อเท็จจริงจากผู้เข้าประมูลรายใดเพิ่มเติมเพื่อนำมาใช้ประกอบการพิจารณาก็ได้แต่จะให้ผู้เข้าประมูลรายใดเปลี่ยนแปลงสาระสำคัญที่เสนอไว้แล้วมิได้(๒)พิจารณาจัดลำดับผู้เข้าประมูลรายที่ตรวจสอบตาม (๑) แล้วและเห็นว่าเป็นผู้ที่ยื่นข้อเสนอในใบเสนอราคาที่เป็นประโยชน์ต่อทางราชการสูงสุดและไม่ต่ำกว่ามูลค่าและหรือผลประโยชน์ขั้นต่ำที่ทางราชการกำหนดไว้จากลำดับสูงไปหาลำดับต่ำและถ้าข้อเสนอในใบเสนอราคาของผู้เข้าประมูลทุกรายต่ำกว่ามูลค่าและหรือผลประโยชน์ขั้นต่ำที่ทางราชการกำหนดไว้ ก็ให้เสนอยกเลิกการประมูลนั้นเสียถ้ามีผู้เข้าประมูลยื่นข้อเสนอในใบเสนอราคาที่เป็นประโยชน์ต่อทางราชการสูงสุดและไม่ต่ำกว่ามูลค่าและหรือผลประโยชน์ขั้นต่ำที่ทางราชการกำหนดไว้เท่ากันหลายรายให้เรียกผู้เข้าประมูลดังกล่าวมาให้ยื่นใบเสนอราคาใหม่พร้อมกันด้วยวิธียื่นซองประมูลหากรายใดไม่มายื่นซองประมูล ให้ถือว่ารายนั้นยืนตามใบเสนอราคาที่เสนอไว้เดิม(๓)เมื่อได้ดำเนินการไปแล้วได้ผลประการใด ให้เสนอความเห็นพร้อมด้วยเอกสารที่ได้รับทั้งหมดต่ออธิบดีเพื่อดำเนินการตามข้อ๑๙ หรือข้อ ๒๑ ต่อไปหมวด ๓วิธีประมูล ข้อ๑๓ ให้ปิดประกาศประมูลโดยเปิดเผย ณกรมธนารักษ์ ศาลากลางจังหวัด สำนักงานเขตหรือที่ว่าการอำเภอหรือที่ว่าการกิ่งอำเภอ แล้วแต่กรณี และสำนักงานธนารักษ์พื้นที่ ซึ่งที่ราชพัสดุที่จะมีการขายหรือแลกเปลี่ยนตั้งอยู่ในเขตรวมทั้งบริเวณที่ที่ราชพัสดุที่จะมีการขายหรือแลกเปลี่ยนด้วยพร้อมกับส่งไปประกาศทางวิทยุกระจายเสียงและหรือลงประกาศในหนังสือพิมพ์ กรมประชาสัมพันธ์ องค์การสื่อสารมวลชนแห่งประเทศไทยศูนย์รวมข่าวประกวดราคาและสำนักงานการตรวจเงินแผ่นดินหรือสำนักงานการตรวจเงินแผ่นดินภูมิภาคแล้วแต่กรณีหากเห็นสมควรจะส่งประกาศไปปิดณ ศาลากลางจังหวัด หรือสำนักงานธนารักษ์พื้นที่ที่ใกล้เคียงหรือจะโฆษณาโดยวิธีอื่นอีกก็ได้การส่งประกาศประมูลให้ศูนย์รวมข่าวประกวดราคาและสำนักงานการตรวจเงินแผ่นดินหรือสำนักงานการตรวจเงินแผ่นดินภูมิภาคให้ส่งเอกสารเงื่อนไขการประมูลไปพร้อมกันด้วยการเผยแพร่เอกสารการประมูลให้จัดทำเป็นประกาศและมีสาระสำคัญ ดังนี้(๑)รายละเอียดเกี่ยวกับที่ราชพัสดุที่จะมีการขายหรือแลกเปลี่ยน(๒)คุณสมบัติของผู้มีสิทธิเข้าประมูล(๓)กำหนดวัน เวลา และสถานที่รับซอง ปิดการรับซอง และเปิดซองประมูล(๔)สถานที่และระยะเวลาในการขอรับ หรือขอซื้อเอกสารการประมูลและราคาของเอกสารการดำเนินการในสามวรรคแรกให้กระทำก่อนวันรับซองประมูล ไม่น้อยกว่า ๔๐ วันข้อ๑๔การให้หรือขายแบบรูปและรายการละเอียดในการประมูล ให้กระทำ ณสถานที่ที่ผู้ต้องการสามารถติดต่อได้โดยสะดวก และไม่เป็นเขตหวงห้ามกับจะต้องจัดเตรียมไว้ให้มากพอสำหรับความต้องการของผู้มาขอรับ หรือขอซื้อ รายละ ๑ชุด โดยไม่มีเงื่อนไขในการให้หรือขายในกรณีที่มีการขายให้กำหนดราคาพอสมควรกับค่าใช้จ่ายที่ทางราชการต้องเสียไปในการจัดทำสำเนาแบบรูปและรายการละเอียดนั้น ทั้งนี้ให้เผื่อเวลาไว้สำหรับการคำนวณราคาของผู้ประสงค์จะเข้ามาประมูลโดยอย่างน้อยให้มีขั้นตอนและกำหนดเวลาในการดำเนินการ ดังนี้(๑)การให้หรือขายเอกสารประมูล ให้ดำเนินการพร้อมกับวันประกาศตามข้อ ๑๓ และให้มีช่วงเวลาในการให้หรือขายไม่น้อยกว่า๒๐ วัน(๒)เมื่อปิดการให้หรือขายตาม (๑) แล้ว อาจจะจัดให้ผู้ประสงค์จะเข้าประมูลไปดูสถานที่และหรือจัดให้มีการชี้แจงรายละเอียดเกี่ยวกับการประมูล ทั้งนี้ให้ดำเนินการก่อนวันรับซองประมูลไม่น้อยกว่า ๒๐ วันถ้ามีการยกเลิกการประมูลครั้งนั้นและมีการประมูลใหม่ ให้ผู้รับหรือซื้อเอกสารการประมูลครั้งก่อนมีสิทธิใช้เอกสารการประมูลนั้น หรือได้รับเอกสารการประมูลใหม่โดยไม่ต้องเสียค่าซื้อเอกสารการประมูลอีกข้อ๑๕เงื่อนไขการประมูลอย่างน้อยให้แสดงรายการดังต่อไปนี้(๑)รายละเอียดเกี่ยวกับที่ราชพัสดุที่ต้องการขายหรือแลกเปลี่ยนพร้อมทั้งแผนที่แสดงอาณาเขตและแผนที่สังเขปแสดงที่ตั้ง และเส้นทางที่ใช้เดินทางไปถึงที่ราชพัสดุนั้น(๒)มูลค่าขั้นต่ำของที่ราชพัสดุ ที่ต้องการขายหรือแลกเปลี่ยน(๓)กรณีการแลกเปลี่ยนที่ราชพัสดุก.ให้ระบุความต้องการของทางราชการเกี่ยวกับบริเวณพื้นที่หรือขอบเขตของที่ดินและหรือสิ่งปลูกสร้างที่จะนำมาใช้แลกเปลี่ยนโดยการระบุความต้องการดังกล่าวจะต้องเปิดโอกาสให้ผู้เข้าประมูลสามารถเข้าแข่งขันได้หลายรายข.ให้ระบุให้ผู้เข้าประมูล แจ้งและส่งรายละเอียดของที่ดินและหรือสิ่งปลูกสร้างที่จะนำมาแลกเปลี่ยนรวมทั้งภาระติดพันใด ๆ ที่เกี่ยวกับที่ดินหรือสิ่งปลูกสร้างนั้น ๆ (ถ้ามี)พร้อมกับสำเนาหนังสือสำคัญสำหรับที่ดินแผนที่แสดงอาณาเขตและแผนที่สังเขปแสดงที่ตั้งและเส้นทางที่ใช้เดินทางไปถึงที่ดินและหรือสิ่งปลูกสร้างดังกล่าวค.ให้ระบุเงื่อนไขว่าถ้าผู้เข้าประมูลไม่เป็นผู้ถือกรรมสิทธิ์หรือไม่มีสิทธิครอบครองที่ดินและหรือสิ่งปลูกสร้างที่จะนำมาแลกเปลี่ยนโดยชอบด้วยกฎหมายผู้เข้าประมูลจะต้องยื่นหนังสือสัญญาจะซื้อจะขายที่ดินและหรือสิ่งปลูกสร้างดังกล่าวหรือแสดงหลักฐานว่าจะได้รับโอนกรรมสิทธิ์หรือสิทธิครอบครองที่ดินและหรือสิ่งปลูกสร้างดังกล่าวต่อทางราชการให้วันรับซองประมูลง.ให้ระบุเงื่อนไขเกี่ยวกับลักษณะของที่ดินที่จะนำมาใช้แลกเปลี่ยนกับที่ราชพัสดุว่าอย่างน้อยจะต้องอยู่ติดกับทางหลวงหรือทางสาธารณะที่สะดวกแก่การคมนาคม หรืออยู่ติดกับที่ดินซึ่งเป็นที่ราชพัสดุที่มีทางเข้าออกสู่ทางหลวงหรือทางสาธารณะอยู่แล้วต้องสามารถนำมาใช้ประโยชน์ในทางราชการได้ตามความมุ่งหมายโดยไม่ขัดกับกฎหมายผังเมืองหรือกฎหมายอื่น และต้องมีขนาดเหมาะสมหรือเมื่อนำไปผนวกเข้ากับที่ดินซึ่งเป็นที่ราชพัสดุที่อยู่ติดกันแล้วจะมีขนาดเหมาะสมที่จะนำมาใช้ประโยชน์ในทางราชการได้(๔) มีเงื่อนไขว่า ผู้ประมูลได้ต้องเป็นผู้ชำระค่าธรรมเนียมค่าภาษี และค่าใช้จ่ายต่าง ๆ ในการจดทะเบียนรับโอน และโอนกรรมสิทธิ์หรือสิทธิครอบครองทั้งหมดแต่ฝ่ายเดียว(๕)มีเงื่อนไขด้วยว่า ซองประมูลที่ยื่นต่อทางราชการและลงทะเบียนรับซองไว้แล้ว จะแก้ไขเปลี่ยนแปลง เพิกถอน หรือถอนคืนมิได้(๖)กำหนดวัน เวลา และสถานที่รับซอง ปิดการรับซอง และเปิดซองประมูล(๗)กำหนดวัน และเวลานัดหมาย ไปดูสถานที่ (ถ้ามี)(๘)สถานที่ติดต่อเกี่ยวกับรูปแบบ และรายการละเอียด พร้อมทั้งแบบสัญญา (ถ้ามี)(๙)กำหนดระยะเวลา ให้ไปจัดทำสัญญา และจดทะเบียนสิทธิและนิติกรรมต่อพนักงานเจ้าหน้าที่ตามกฎหมาย โดยกำหนดระยะเวลาเริ่มต้นให้นับตั้งแต่วันที่ทางราชการแจ้งให้ทราบว่าเป็นผู้ประมูลได้และคณะรัฐมนตรีได้อนุมัติให้ขายหรือแลกเปลี่ยนที่ราชพัสดุนั้นด้วยแล้ว(๑๐)กำหนดให้ผู้เข้าประมูล วางหลักประกันซอง ตามชนิด และจำนวนในข้อ ๒๒ และข้อ ๒๓และให้มีเงื่อนไขว่า ถ้าผู้เข้าประมูลถอนการเสนอราคาหรือไม่ไปทำสัญญาหรือข้อตกลงหรือไม่ไปจดทะเบียนสิทธิและนิติกรรมต่อพนักงานเจ้าหน้าที่ตามกฎหมายกับทางราชการภายในกำหนดหรือไม่ปฏิบัติตามสัญญา หรือข้อตกลงที่ทำไว้ทางราชการจะริบหลักประกันซอง หรือเรียกร้องจากผู้ค้ำประกัน(๑๑)กำหนดเงื่อนไขและอัตราการจ่ายเงิน (ถ้ามี)(๑๒)ซองประมูลต้องปิดผนึกให้เรียบร้อยก่อนยื่นต่อทางราชการและผู้เข้าประมูลจะต้องจัดทำบัญชีรายการเอกสารที่ได้ยื่นพร้อมซองประมูลด้วย(๑๓)ใบเสนอราคาต้องทำเป็นภาษาไทย ลงราคารวมทั้งสิ้นเป็นตัวเลขและต้องมีตัวหนังสือกำกับ ถ้าตัวเลขและตัวหนังสือไม่ตรงกันให้ถือตัวหนังสือเป็นสำคัญ(๑๔)ข้อสงวนสิทธิก.เนื่องจากการขายหรือการแลกเปลี่ยนที่ราชพัสดุจะต้องได้รับอนุมัติจากคณะรัฐมนตรีก่อนดังนั้น หากคณะรัฐมนตรีไม่อนุมัติผลการประมูลขายหรือแลกเปลี่ยนที่ราชพัสดุไม่ว่าทั้งหมดหรือบางส่วน ทั้งนี้ไม่ว่าด้วยเหตุใด ๆทางราชการสงวนไว้ซึ่งสิทธิที่จะยกเลิกการประมูลขายหรือแลกเปลี่ยนที่ราชพัสดุนั้นได้ข.ทางราชการสงวนไว้ซึ่งสิทธิที่จะงดหรือเลือกผู้เข้าประมูลโดยไม่จำต้องเลือกผู้เข้าประมูลที่เสนอราคาหรือที่ดินและหรือสิ่งปลูกสร้าง ที่เป็นประโยชน์สูงสุดเสมอไปรวมทั้งจะพิจารณายกเลิกการประมูลหากมีเหตุที่เชื่อได้ว่าการดำเนินการประมูลกระทำไปโดยไม่สุจริตหรือมีการสมยอมกันในการเสนอราคา หรือมีเหตุสมควรอย่างอื่น เพื่อประโยชน์แก่ทางราชการข้อ๑๖ ก่อนวันเปิดซองประมูลหากมีความจำเป็นที่จะต้องชี้แจงหรือให้รายละเอียดเพิ่มเติมเพื่อประโยชน์ของทางราชการหรือมีความจำเป็นจะต้องแก้ไขคุณลักษณะเฉพาะหรือรายละเอียดที่เป็นสาระสำคัญที่มิได้กำหนดไว้ในเอกสารการประมูลตั้งแต่ต้นให้จัดทำเป็นประกาศประมูลเพิ่มเติมและดำเนินการตามข้อ ๑๓ โดยอนุโลมกับแจ้งเป็นหนังสือให้ผู้ที่ขอรับหรือซื้อเอกสารประมูลไปแล้วทราบทุกรายด้วยการดำเนินการตามวรรคหนึ่งหากจะเป็นเหตุให้ผู้เข้าประมูลไม่สามารถยื่นซองประมูลได้ตามกำหนดเดิมก็ให้เลื่อนวันเวลารับซอง ปิดการรับซอง และเปิดซองประมูล ได้ตามความจำเป็นข้อ๑๗ นอกจากกรณีที่กำหนดไว้ตามข้อ ๑๖เมื่อถึงกำหนดวันรับซองประมูลห้ามมิให้ร่นหรือเลื่อนหรือเปลี่ยนแปลงกำหนดเวลารับซองและเปิดซองประมูลข้อ๑๘เมื่อคณะกรรมการตรวจสอบเอกสารหลักฐานและเสนอความเห็นเบื้องต้นได้ตรวจสอบตามข้อ๑๒ (๑) แล้ว เห็นว่ามีผู้เข้าประมูลเสนอราคาถูกต้องตรงตามรายการละเอียดและเงื่อนไขที่กำหนดไว้ในประกาศประมูลเพียงรายเดียว ให้คณะกรรมการดำเนินการตามข้อ๑๒ (๒) และ (๓) โดยอนุโลม ทั้งนี้ให้พิจารณาเสนอความเห็นด้วยว่า การประมูลดังกล่าวมีเหตุสมควรที่คณะกรรมการซึ่งปลัดกระทรวงการคลังแต่งตั้งตามนัยข้อ๔แห่งกฎกระทรวงว่าด้วยหลักเกณฑ์และวิธีการโอนกรรมสิทธิ์ที่ราชพัสดุที่มิใช่ที่ดินที่เป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะพ.ศ. ๒๕๕๐ จะดำเนินการต่อไป หรือสมควรยกเลิกการประมูลข้อ๑๙ ในกรณีไม่มีผู้เข้าประมูลหรือมีแต่ไม่ถูกต้องตรงตามรายการละเอียดและเงื่อนไขที่กำหนดให้คณะกรรมการตรวจสอบเอกสารหลักฐานและเสนอความเห็นเบื้องต้นเสนอธิบดีเพื่อยกเลิกการประมูลครั้งนั้นข้อ๒๐ หลังจากการประมูลแล้วแต่ยังไม่ได้ทำสัญญาซื้อขาย หรือแลกเปลี่ยนกับผู้เข้าประมูลรายใดถ้ามีความจำเป็นเพื่อประโยชน์ของทางราชการเป็นเหตุให้ต้องเปลี่ยนแปลงสาระสำคัญในรายละเอียดหรือเงื่อนไขที่กำหนดไว้ในเอกสารประมูลซึ่งทำให้เกิดการได้เปรียบเสียเปรียบระหว่างผู้เข้าประมูลด้วยกันให้กรมธนารักษ์พิจารณายกเลิกการประมูลครั้งนั้นข้อ๒๑ เมื่ออธิบดีได้รับความเห็นและเอกสารจากคณะกรรมการตรวจสอบเอกสารหลักฐานและเสนอความเห็นเบื้องต้น ตามข้อ ๑๒(๓) แล้วให้ส่งความเห็นและเอกสารที่ได้รับไว้ทั้งหมดให้คณะกรรมการซึ่งปลัดกระทรวงการคลังแต่งตั้งตามข้อ๔ แห่งกฎกระทรวงว่าด้วยหลักเกณฑ์และวิธีการโอนกรรมสิทธิ์ที่ราชพัสดุที่มิใช่ที่ดินที่เป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะพ.ศ. ๒๕๕๐เพื่อพิจารณาและเสนอความเห็นต่อรัฐมนตรีว่าการกระทรวงการคลังซึ่งจะได้สั่งการหรือเสนอขออนุมัติจากคณะรัฐมนตรีตามกฎกระทรวงต่อไปหมวด ๔หลักประกัน ข้อ๒๒ หลักประกันซองให้ใช้หลักประกันอย่างหนึ่งอย่างใด ดังต่อไปนี้(๑)เงินสด(๒)เช็คที่ธนาคารเซ็นสั่งจ่ายซึ่งเป็นเช็คลงวันที่ที่ใช้เช็คนั้นชำระต่อเจ้าหน้าที่หรือก่อนวันนั้นไม่เกิน ๓วันทำการ(๓)หนังสือค้ำประกันของธนาคารภายในประเทศตามแบบที่กำหนดท้ายระเบียบสำนักนายกรัฐมนตรีว่าด้วยการพัสดุ(๔)พันธบัตรรัฐบาลไทย พันธบัตรรัฐวิสาหกิจหรือตราสารอื่นที่ธนาคารแห่งประเทศไทยให้การรับรอง(๕)หนังสือค้ำประกันของบริษัทเงินทุนที่ได้รับอนุญาตให้ประกอบกิจการเงินทุนเพื่อการพาณิชย์และประกอบธุรกิจค้ำประกัน ตามประกาศของธนาคารแห่งประเทศไทยตามรายชื่อบริษัทเงินทุนที่ธนาคารแห่งประเทศไทยได้แจ้งเวียนให้ส่วนราชการต่าง ๆทราบแล้ว โดยอนุโลมให้ใช้แบบหนังสือค้ำประกันของธนาคารข้อ๒๓ หลักประกันซองดังกล่าวในข้อ ๒๒ให้กำหนดมูลค่าเป็นจำนวนเต็มในอัตราร้อยละสิบของมูลค่าขั้นต่ำของที่ราชพัสดุที่ต้องการขายหรือแลกเปลี่ยนส่วนมูลค่าอาคารหรือสิ่งปลูกสร้างซึ่งเป็นที่ราชพัสดุให้กรมธนารักษ์เป็นผู้กำหนดข้อ๒๔เมื่อคณะกรรมการซึ่งปลัดกระทรวงการคลังแต่งตั้งตามข้อ ๔แห่งกฎกระทรวงว่าด้วยหลักเกณฑ์และวิธีการโอนกรรมสิทธิ์ที่ราชพัสดุที่มิใช่ที่ดินที่เป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะพ.ศ. ๒๕๕๐ ได้พิจารณาคัดเลือกผู้เข้าประมูลจำนวน ๓ รายเสนอรัฐมนตรีว่าการกระทรวงการคลังไปเรียบร้อยแล้วให้คืนหลักประกันซองของผู้เข้าประมูลที่มิได้รับการคัดเลือกภายในกำหนด ๑๕ วันนับแต่วันที่ได้มีการเสนอรัฐมนตรีว่าการกระทรวงการคลังดังกล่าวการคืนหลักประกันซองของผู้เข้าประมูลรายที่ได้รับการคัดเลือกในวรรคแรก ให้กระทำได้ต่อเมื่อได้มีการทำสัญญาซื้อขายหรือแลกเปลี่ยนและได้จดทะเบียนสิทธิและนิติกรรมซื้อขายหรือแลกเปลี่ยนที่ราชพัสดุเรียบร้อยแล้วเว้นแต่ในรายที่ถูกริบหลักประกันซองการคืนหลักประกันซองที่เป็นหนังสือค้ำประกันของธนาคารหรือหนังสือค้ำประกันของบริษัทเงินทุนในกรณีที่ผู้เข้าประมูลไม่มารับภายในกำหนดเวลาข้างต้นให้รีบส่งต้นฉบับหนังสือค้ำประกันคืนให้แก่ผู้เข้าประมูลโดยทางไปรษณีย์ลงทะเบียนโดยเร็วพร้อมกับแจ้งให้ธนาคารหรือบริษัทเงินทุนผู้ค้ำประกันทราบด้วยหมวด ๕บทเฉพาะกาล ข้อ๒๕การประมูลรายใดที่อยู่ในระหว่างดำเนินการและยังไม่แล้วเสร็จในวันที่ระเบียบฉบับนี้ใช้บังคับให้ดำเนินการต่อไปจนกว่าจะแล้วเสร็จ หรือจนกว่าจะสามารถดำเนินการตามระเบียบนี้ได้ประกาศ ณ วันที่ ๑๖พฤษภาคม พ.ศ. ๒๕๕๑สุรพงษ์ สืบวงศ์ลีรัฐมนตรีว่าการกระทรวงการคลังวัชศักดิ์/ผู้จัดทำ๑๐ มิถุนายน ๒๕๕๑ฐิติพร/ปรับปรุง๑๒ กุมภาพันธ์ ๒๕๕๗วิชพงษ์/ตรวจ๒๑ กุมภาพันธ์ ๒๕๕๗[๑] ราชกิจจานุเบกษาเล่ม ๑๒๕/ตอนพิเศษ ๙๔ ง/หน้า ๑/๖ มิถุนายน ๒๕๕๑